CELEX: 32012R1148
Language: lt
Date: 2012-12-04 00:00:00
Title: 2012 m. gruodžio 4 d. Komisijos reglamentas (ES) Nr. 1148/2012, kuriuo dėl sieros dioksido-sulfitų (E 220–228) ir 1,2-propandiolio alginato (E 405) naudojimo fermentuotuose vynuogių misos gėrimuose iš dalies keičiamas Europos Parlamento ir Tarybos reglamento (EB) Nr. 1333/2008 II priedas  Tekstas svarbus EEE

5.12.2012   
            
            
               LT
            
            
               Europos Sąjungos oficialusis leidinys
            
            
               L 333/37
            
         KOMISIJOS REGLAMENTAS (ES) Nr. 1148/2012
   2012 m. gruodžio 4 d.
   kuriuo dėl sieros dioksido-sulfitų (E 220–228) ir 1,2-propandiolio alginato (E 405) naudojimo fermentuotuose vynuogių misos gėrimuose iš dalies keičiamas Europos Parlamento ir Tarybos reglamento (EB) Nr. 1333/2008 II priedas
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2008 m. gruodžio 16 d. Europos Parlamento ir Tarybos reglamentą (EB) Nr. 1333/2008 dėl maisto priedų (1), ypač į jo 10 straipsnio 3 dalį ir 30 straipsnio 5 dalį,
   kadangi:
   
               (1)
            
            
               Reglamento (EB) Nr. 1333/2008 II priede nustatytas Sąjungos maisto priedų, leidžiamų naudoti maisto produktuose, sąrašas ir jų naudojimo sąlygos;
            
         
               (2)
            
            
               šis sąrašas gali būti iš dalies keičiamas pagal 2008 m. gruodžio 16 d. Europos Parlamento ir Tarybos reglamente (EB) Nr. 1331/2008, nustatančiame maisto priedų, fermentų ir kvapiųjų medžiagų leidimų suteikimo procedūrą (2), nurodytą procedūrą;
            
         
               (3)
            
            
               pagal Reglamento (EB) Nr. 1333/2008 3 straipsnio 1 dalį Sąjungos maisto priedų sąrašas gali būti atnaujintas Komisijos iniciatyva arba gavus prašymą;
            
         
               (4)
            
            
               2011 m. birželio 30 d. buvo pateiktas ir valstybėms narėms perduotas prašymas leisti naudoti sieros dioksidą-sulfitus (E 220–228) ir 1,2-propandiolio alginatą (E 405);
            
         
               (5)
            
            
               sieros dioksidas-sulfitai (E 220–228) ir 1,2-propandiolio alginatas (E 405) fermentuotuose vynuogių misos gėrimuose naudojami dėl technologinio poreikio. Sieros dioksidas-sulfitai (E 220–228) naudojami, kad sustabdytų oksidaciją ir neleistų veistis mikroorganizmams. Jie taip pat neleidžia augti nepageidaujamoms mielėms buteliuose antrosios fermentacijos metu. 1,2-propandiolio alginatas (E 405) naudojamas putoms stabilizuoti, kad neišsivadėtų anglies dioksido burbuliukai ir jos liktų standžios ir kreminės;
            
         
               (6)
            
            
               sieros dioksido-sulfitų (E 220–228) (3) ir 1,2-propandiolio alginato (E 405) (4) leistinas paros dozes nustatė Maisto produktų mokslinis komitetas. Fermentuoti vynuogių misos gėrimai yra alkoholiniai gėrimai, kurie savo savybėmis panašūs į tokius alkoholinius gėrimus kaip alus ir salyklo gėrimai. Todėl šių gėrimų vartojimas gali būti laikomas alternatyva kitų alkoholinių gėrimų, ypač alaus ir salyklo gėrimų, vartojimui. Papildoma dozė, kuri būtų suvartojama sieros dioksidą-sulfitus (E 220–228) ir 1,2-propandiolio alginatą (E 405) naudojant pagal naują paskirtį, būtų ribota ir nepadidintų bendro suvartojamo kiekio. Todėl tikslinga leisti sieros dioksidą-sulfitus (E 220–228) ir 1,2-propandiolio alginatą (E 405) naudoti kaip putų stabilizatorių fermentuotuose vynuogių misos gėrimuose;
            
         
               (7)
            
            
               pagal Reglamento (EB) Nr. 1331/2008 3 straipsnio 2 dalį Komisija, siekdama atnaujinti Reglamento (EB) Nr. 1333/2008 II priede nustatytą Sąjungos maisto priedų sąrašą, turi prašyti Europos maisto saugos tarnybos pateikti nuomonę, išskyrus tuos atvejus, kai atnaujinus minėtą sąrašą nedaromas poveikis žmonių sveikatai. Kadangi leidimas sieros dioksidą-sulfitus (E 220–228) naudoti kaip konservantus, o 1,2-propandiolio alginatą (E 405) naudoti kaip putų stabilizatorių fermentuotuose vynuogių misos gėrimuose yra to sąrašo atnaujinimas ir nėra tikėtina, kad tai darys poveikį žmonių sveikatai, nebūtina prašyti Europos maisto saugos tarnybos pateikti nuomonę;
            
         
               (8)
            
            
               laikantis Komisijos reglamento (ES) Nr. 1129/2011 (5) pereinamojo laikotarpio nuostatų, Reglamento (EB) Nr. 1333/2008 II priede nustatytas maisto priedų sąrašas iš esmės taikomas nuo 2013 m. birželio 1 d. Siekiant leisti sieros dioksidą-sulfitus (E 220–228) ir 1,2-propandiolio alginatą (E 405) naudoti fermentuotuose vynuogių misos gėrimuose anksčiau, būtina nustatyti ankstesnę taikymo datą, susijusią su tuo maisto priedų naudojimu;
            
         
               (9)
            
            
               todėl Reglamento (EB) Nr. 1333/2008 II priedas turėtų būti atitinkamai iš dalies pakeistas;
            
         
               (10)
            
            
               šiame reglamente nustatytos priemonės atitinka Maisto grandinės ir gyvūnų sveikatos nuolatinio komiteto nuomonę ir joms neprieštarauja nei Europos Parlamentas, nei Taryba,
            
         PRIĖMĖ ŠĮ REGLAMENTĄ:
   1 straipsnis
   Reglamento (EB) Nr. 1333/2008 II priedas iš dalies keičiamas pagal šio reglamento priedą.
   2 straipsnis
   Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
   
      Šis reglamentas privalomas visas ir tiesiogiai taikomas visose valstybėse narėse.
      Priimta Briuselyje 2012 m. gruodžio 4 d.
      
         
            Komisijos vardu
         
         
            Pirmininkas
         
         José Manuel BARROSO
      
   
   
      (1)  OL L 354, 2008 12 31, p. 16.
   
      (2)  OL L 354, 2008 12 31, p. 1.
   
      (3)  http://ec.europa.eu/food/fs/sc/scf/reports/scf_reports_35.pdf
   
      (4)  http://ec.europa.eu/food/fs/sc/scf/reports/scf_reports_32.pdf
   
      (5)  OL L 295, 2011 11 12, p. 1.
   
      PRIEDAS
      Reglamento (EB) Nr. 1333/2008 II priedo E dalies maisto kategorijoje 14.2.8 „Kiti alkoholiniai gėrimai, įskaitant alkoholinių gėrimų ir nealkoholinių gėrimų mišinius ir spiritinius gėrimus, kurių alkoholio koncentracija yra mažesnė kaip 15 %“ eilės tvarka įterpiami šie įrašai:
      
         
                      
                  
                  
                     „E 220–228
                  
                  
                     Sieros dioksidas-sulfitai
                  
                  
                     20
                  
                  
                     (3)
                  
                  
                     Tik fermentuotuose vynuogių misos gėrimuose
                  
                  
                     Taikymo laikotarpis –
                     nuo 2012 m. gruodžio 25 d.
                  
               
                      
                  
                  
                     E 405
                  
                  
                     1,2-propandiolio alginatas
                  
                  
                     100
                  
                  
                      
                  
                  
                     Tik fermentuotuose vynuogių misos gėrimuose
                  
                  
                     Taikymo laikotarpis –
                     nuo 2012 m. gruodžio 25 d.
                  
               
                      
                  
                  
                      
                  
                  
                     
                                 (3):
                              
                              
                                 Didžiausi leidžiami naudoti maisto priedų kiekiai, išreiškiami SO2, yra bendri kiekiai iš visų šaltinių; laikoma, kad SO2 nėra, jeigu jo kiekis mažesnis kaip 10 mg/kg ar 10 mg/l.“